Alustasin siin läbipaistvuse teema käsitlemist juba eile. Ilmselt on aga ka vähe inimesi kes ei ole kuskilt kuulnud UK-s hiljuti lahvatanud MP-de kuluhüvitiste skandaalist.    UK väljaanne Guardian on asjale lähenenud uuenduslikult ja kodanikukontrolli korras. Mina pakkusin eile, et kõik kulu- ja tuludokumendid peaks nii erakonnad, riik kui KOV, reaalajas veebis avaldama. Nemad on tänase päeva jooksul aga netti üles riputanud 26 213 lehekülge dokumente ja paluvad nüüd lugejatel need ükshaaval üle vaadata ning toimetusele huvitavatest leidudest märku anda. Ligikaudu pool neist on juba üle vaadatud. Jooksvalt lisatakse veebi kõik saadaval olevad 700 000 dokumenti.    Iga valija saab sedasi silma peal hoida näiteks just enda esindaja  tegemistel. Kui varem vaatas dokumente läbi Guardiani enda 25 liikmeline meeskond siis neljapäeval liitus leheküljega juba esimestel tundidel üle kolmesaja kasutaja. Kusjuures, kogu asja progemiseks kulus vaid 7 päeva. Asja tegi lihtsamaks ka UK parlament mis käitus igati asjakohaselt ning uusi avaldamisnõudeid täites avaldas kuludokumendid PDF vormis.    Igal juhul, väga tegija.